Βίκτωρ Αμεδαίος της Έσσης-Ρότενμπουργκ

Ο **Βίκτωρ Αμεδαίος** (γερμ. *Victor Amadeus*, 2 Σεπτεμβρίου 1779 - 12 Νοεμβρίου 1834) του Οίκου της Έσσης ήταν ο τελευταίος λανδγράβος της Έσσης-Ρότενμπουργκ (1812-34), πρίγκιπας του Κόρβεϋ (1815-34) και δούκας του Ράτιμπορ (1821-34).

## Βιογραφία
Ήταν το πρώτο παιδί και ο μοναχογιός του Καρόλου Εμμανουήλ της Έσσης-Ρότενμπουργκ και της *Λεοπολδίνης* Μαρίας Άννας Φραγκίσκης ντε Πάουλα Αεδλγόνδης, κόρης του Φραγκίσκου Ιωσήφ Α΄ του Λίχτενσταϊν. 

Το 1812 απεβίωσε ο πατέρας του και τον διαδέχθηκε. Κατά τη διακυβέρνησή του ο Ναπολέων Βοναπάρτης κατέλαβε το Κούρχεσσεν και το 1806 ίδρυσε το Βασίλειο της Βεστφαλίας για τον αδελφό του, Ιερώνυμο Βοναπάρτη, αναγνώρισε πάντως τη μερική κυριαρχία του λανδγράβου της Έσσης-Ρότενμπουργκ. Ο Ιερώνυμος τον όρισε καγκελλάριο, αλλά ο Βίκτωρ Αμεδαίος το αρνήθηκε ως υποτελής του βασιλιά της Γερμανίας. 

Ο Βίκτωρ Αμεδαίος χρεωστούσε 35.000 τάληρα με υποθήκη το Ανάκτορο του Ρότενμπουργκ, στον εκλέκτορα της Έσσης-Κάσσελ, που τώρα στη θέση του ήταν ο Ιερώνυμος. Αυτός τον απείλησε ότι θα κατάσχει το ανάκτορο, αλλά o Βίκτωρ Αμεδαίος δεν ενέδιδε να γίνει καγκελλάριός του.

Τελικά, το 1813 αποκαταστάθηκε στο αξίωμά του πλήρως. Η πόλη Σανκτ Γκόαρ χάθηκε στη Γαλλία το 1807 και το Κάστρο Ράινφελς στην Πρωσία το 1815. Το Συνέδριο της Βιέννης του έδωσε ως αντάλλαγμα τους τίτλους του *[[Πρίγκιπας|πρίγκιπα]] του Κόρβεϋ* και του *[[Δούκας|δούκα]] του [[Ρατσίμπους|Ράτιμπορ]]* (νυν ''Ρατσίμπους'' της Πολωνίας) "*in allodium*" (= με φεουδαρχική ανεξαρτησία, όχι με υποτέλεια). 

Απέρριψε το Σύνταγμα που προτάθηκε το 1821 για την Έσση, καθώς δεν τον κατοχύρωνε στις ιδιοκτησίες του. Ακολούθησαν διαπραγματεύσεις, που προσπάθησαν να τον πείσουν να αφήσει την περιουσία του με αποζημίωση 450.000 ταλήρων.

Απεβίωσε το 1834 σε ηλικία 54 ετών. Αν και έκανε τρεις γάμους, δεν είχε επιζώντα τέκνα και κληροδότησε τους τίτλους και τις ιδιοκτησίες του Κόρβεϋ και Ράτιμπορ στο Βίκτωρα του Χοενλόε-Σίλλινγκσφυρστ, ανιψιό της δεύτερης συζύγου του. Η ιδιοκτησίες του ήταν 34.000 εκτάρια, πιο πολύ δάση.

## Η Πριγκιπική Βιβλιοθήκη του
Το διάστημα 1825-33 μετέφερε τη βιβλιοθήκη του 36.000 τόμων από την Αυλή του Ρότενμπουργκ στο Αββαείο του Κόρβεϋ στο Χέξτερ, όπου υπάρχει ως σήμερα με το όνομα *Πριγκιπική Βιβλιοθήκη του Κόρβεϋ*. Τώρα, περιέχει 74.000 τόμους. Η Βιβλιοθήκη είναι από τις πιο μεγάλες συλλογές ρομαντικής λογοτεχνίας. Χάρη στις επιλογές του Καρόλου Εμμανουήλ περιέχει την καλύτερη συλλογή έργων λαϊκής φαντασίας στην αγγλική γλώσσα, για το διάστημα 1798-1834, στον κόσμο. Υπάρχουν σπάνια έργα, μερικά μοναδικά. Μυθιστορήματα που νομιζόταν εφήμερα, διατηρήθηκαν δύο αιώνες ως το 1980, που ανακαλύφθηκαν. 

## Οικογένεια
Νυμφεύτηκε πρώτα το 1799 τη Λεοπολδίνη του Φύρστενμπεργκ, αλλά δεν απέκτησαν απογόνους. Η Λεοπολδίνη απεβίωσε το 1806.

Το 1812 έκανε δεύτερο γάμο με την Ελισάβετ, κόρη του Καρόλου Λουδοβίκου του Χόενλοε-Λάνγκενμπουργκ. Είχαν ένα θνησιγενές τέκνο. Η Ελισάβετ απεβίωσε το 1830.

Το 1831 έκανε τρίτο γάμο με την κόμισσα Ελεονώρα του Ζαλμ-Ράιφφερσαϊτ-Κράουταϊμ και Γκέρλαχσαϊμ, αλλά δεν απέκτησαν τέκνα.

## Πρόγονοι

## Αναφορές & Υποσημειώσεις


## Εξωτερικοί σύνδεσμοι
*The Corvey Novels Project, unl.edu. Retrieved 3 April 2017.

## Περαιτέρω ανάγνωση
* *Kleiner Führer durch die Rotenburger Quart 1627–1834 und das Fürstenhaus Hessen-Rotenburg* [Small Guide to the Rotenburger Quart 1627-1834 and the Princely House of Hesse-Rotenburg]. Geschichtsverein Altkreis Rotenburg, 
* *Mitteilungen des Vereins für Hessische Geschichte und Landeskunde e.V. Kassel* [Communications of the Association for History and Geography of Hesse e.V. Kassel]. 

Κατηγορία:Οίκος της Έσσης